Ar  mintin-mañ, é welet ar plant eh an da gomz anezhe bremañ, nem boa ket graet espres-kaer. Ar plant-mañ a gresk dal liesañ doch ar mogerioù, hag ar wezh-mañ e oa unan é kreskiñ en ur bod, hag é astenn he chorzennoù gwevn e-mesk barroù ar bod. Setu petra zo kaoz em boa divizet komz anezhi.  Ar re-se a vez kavet stank dre ar vro, pas doch kement moger a zo met tost, get o boketoù etre violet ha melen, hag a zo digor choazh dan termen-mañ ag ar bloaz.  Archoazh emañ an 11 a viz Kalañ-Goañv, deiz an  arsav-brezel, ha bremañ pand on é skriv e ta soñj din e oa choazh dibaot ar plant a gomzan anezhe e penn-kentañ an XXvet kantved. A-choude o deus doublet, maleürus !  Daoust hag ar brezel en deus sikouret gete e penn-kentañ an XXvet kantved ? Ne gredan ket re. Met mat e vehe klask ur sort (mard eus moiand !) evit bout sur-sur.  Setu... ar plant-mañ, evit strewiñ o had, a astenn o chorzennoù, o frouezh ront er pennoù anezhe, hag a lak hogozik en o unan ar frouezh e faoutoù ar murioù.  Ma... o  anv, nem eus ket choazh lâret o anv ! Cymbalaria muralis, Rivinoù Roma (mard eus tu lâret an dra-mañ e brezhoneg !), Ruine de Rome e galleg. Peurchañs e ta soñj deoch ho pout int gwelet choazh, keneve-se emañ ret deoch redek devat an oftalmo, a gredan !    Setu o forteled